CELEX: 62013CN0667
Language: bg
Date: 2013-12-16 00:00:00
Title: Дело C-667/13: Преюдициално запитване, отправено от Tribunal do Comércio de Lisboa (Португалия) на 16 декември 2013 г. — Estado português/Massa Insolvente do Banco Privado Português SA, em liquidação

29.3.2014   
            
            
               BG
            
            
               Официален вестник на Европейския съюз
            
            
               C 93/19
            
         Преюдициално запитване, отправено от Tribunal do Comércio de Lisboa (Португалия) на 16 декември 2013 г. — Estado português/Massa Insolvente do Banco Privado Português SA, em liquidação
   (Дело C-667/13)
   2014/C 93/31
   Език на производството: португалски
   
      Запитваща юрисдикция
   
   Tribunal do Comércio de Lisboa
   
      Страни в главното производство
   
   
      Жалбоподател: Estado português
   
      Ответник: Massa Insolvente do Banco Privado Português SA, em liquidação
   
      Преюдициални въпроси
   
   
               1.
            
            
               Налице ли е порок в мотивите на решението (1) поради:
               
                           а)
                        
                        
                           непосочване на причини, поради които предоставената от португалската държава гаранция засяга търговията между държавите членки?
                        
                     
                           б)
                        
                        
                           неизясняване на причините, поради които предоставената под формата на гаранция помощ, счетена първоначално за попадаща в обхвата на член 107, параграф 3 ДФЕС, е обявена впоследствие за несъвместима с вътрешния пазар?
                        
                     
         
               2.
            
            
               Налице ли е противоречие между мотивите и разпоредителната част на решението по отношение на момента, от който [помощта] се счита за неправомерна: 5 декември 2008 г. или 5 юни 2009 г.?
            
         
               3.
            
            
               Решението противоречи ли на разпоредбата на член 107, параграф 1 ДФЕС, доколкото предоставената помощ не е засегнала търговията между държавите членки, по-специално като се има предвид целта на заема и действителното му използване, както и обстоятелството, че от 1 декември 2008 г. получателят на заема не упражнява дейност?
            
         
               4.
            
            
               Решението противоречи ли на разпоредбата на член 107, параграф 3 ДФЕС, доколкото предназначението на помощта е преодоляване на сериозни затруднения в икономиката на държава членка и в този смисъл е съвместима с общия пазар?
            
         
               5.
            
            
               [Член 14], параграфи 1 и 2 от Регламент 659/1999 (2) допуска ли в разглеждания случай да бъде намален размерът на подлежащото на събиране вземане, като се има предвид, че същата разпоредба се прилага без разлика към всички кредитори на несъстоятелния?
            
         
      (1)  Решение 2011/346/ЕС на Комисията от 20 юли 2010 г. относно държавна помощ C-33/09 (ex NN 57/09, CP 191/09), приведена в действие от Португалия под формата на държавна гаранция за ВРР (нотифицирано под номер C(2010) 4932) — ОВ L 159, стр. 95.
   
      (2)  Регламент (ЕО) № 659/1999 на Съвета от 22 март 1999 година за установяване на подробни правила за прилагането на член 93 от Договора за ЕО (ОВ L 83, стр. 1; Специално издание на български език, 2007 г., глава 8, том 1, стр.41)